Na temelju članka 86., članka 89., članka 113. te članka 198. Zakona o prostornom uređenju (Narodne novine, broj 153/13), te članka 35. Statuta Grada Ivanić-Grada (Službeni glasnik, broj 02/14), Gradsko vijeće Grada Ivanić-Grada na svojoj 23. sjednici održanoj dana 03. rujna 2015. godine donijelo je sljedeću

**O D L U K U**

**O IZRADI IV. IZMJENA I DOPUNA**

**URBANISTIČKOG PLANA UREĐENJA UPU-4**

**ZA PODRUČJE IVANIĆ-GRAD, DONJI ŠARAMPOV I JALŠEVEC BREŠKI**

1. **OPĆE ODREDBE**

**Članak 1.**

Donosi se Odluka o izradi IV. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški (Službeni glasnik, broj 13/08, 05/09, 01/12, 06/14 i 03/15), (u daljnjem tekstu Odluka).

**Članak 2.**

Ovom Odlukom određuje se:

- pravna osnova za izradu i donošenje IV. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški (u daljnjem tekstu: Izmjena i dopuna Plana),

- razlozi izrade i donošenja Izmjena i dopuna Plana,

- obuhvat Izmjena i dopuna Plana,

- sažeta ocjena stanja u obuhvatu Izmjena i dopuna Plana,

- ciljevi i programska polazišta Izmjena i dopuna Plana,

- popis sektorskih strategija, planova, studija i drugih dokumenata propisanih posebnih zakonima kojima, odnosno u skladu s kojima se utvrđuju zahtjevi za izradu Izmjena i dopuna Plana,

- način pribavljanja stručnih rješenja za Izmjene i dopune Plana,

- popis javnopravnih tijela određenih posebnim propisima koja daju zahtjeve za izradu Izmjena i dopuna Plana te drugih sudionika korisnika prostora koji trebaju sudjelovati u izradi Izmjena i dopuna Plana,

- planirani roki za izradu Izmjena i dopuna Plana, odnosno njegovih pojedinih faza,

- izvori financiranja izrade Izmjena i dopuna Plana.

**Članak 3.**

Nositelj izrade Izmjena i dopuna Plana u ime Grada Ivanić-Grada je Upravni odjela za financije, gospodarstvo, komunalne djelatnosti i prostorno planiranje.

1. **PRAVNA OSNOVA**

**Članak 4.**

Postupak izrade i donošenja ovih Izmjena i dopuna Plana temelji se na odredbama članaka 81.-113. te članka 198. Zakona o prostornom uređenju (Narodne novine, broj 153/13).

1. **RAZLOZI IZRADE I DONOŠENJA IZMJENA I DOPUNA PLANA**

**Članak 5.**

Razlozi za Izmjenu i dopunu Plana su:

- preispitivanje trase planiranih prometnica koje su u važećem Planu ucrtane preko k.č.br. 650, 651, 653, 654/9, 654/10, 658, 659/7, 660/1, 658, 664, 665/6, 665/5, 665/1, 666/1, 2734/1, 2735, 2736, 2737/2, 2738, 2739, 2740, 2771/3, 3236, 3237, 3228, 3226, 3224, 3216/1, 3227/1, 3213, 3204, 3188, 3185, 4064/1 k.o. Ivanić-Grad, u cilju korekcije trase

- preispitivanje potrebe planiranja prometnica preko k.č.br. 205/1, 206/1, 206/2 k.o. Ivanić-Grad

* preispitivanje namjene ucrtane u važećem Planu na k.č.br. 1584/1, 1584/2 i 1584/3 k.o. Ivanić-Grad, u cilju usklađivanja sa stvarnom namjenom
* preispitivanje postojeće namjene (K1, K2, K3) na k.č.br. 2674/1 k.o. Ivanić-Grad, te razmatranje promjene u stambenu namjenu (S)
* preispitivanje postojeće namjene i razmatranje mogućnosti promjene namjene na k.č.br. 2263/1 k.o. Ivanić-Grad iz (D5) –školska u (M1) – mješovitu – pretežito stambenu namjenu
* preispitivanje postojeće namjene (K3) – komunalno servisna na k.č.br. 1867/1 k.o. Ivanić-Grad, s ciljem omogućavanja izgradnje i gospodarskih, te stambeno-poslovnih građevina
* preispitivanje postojeće namjene (K3) - komunalno servisna na k.č.br. 2378/1 k.o. Ivanić-Grad, u cilju omogućavanja realizacije i sadržaja javne i društvene namjene – obrazovna/školska namjena, uz gospodarsku namjenu, sukladno potencijalnim razvojnim potrebama
* preispitivanje postojeće namjene (D7) – kultura na k.č.br. 1898 k.o. Ivanić-Grad, u cilju usklađenja sa stvarnom namjenom
* preispitivanje postojeće namjene (D2) - socijalna na k.č.br. 2295/3 k.o. Ivanić-Grad, u cilju omogućavanja realizacije i sadržaja javne i društvene namjene – obrazovna/školska, sukladno razvojnim potrebama
* preispitivanje građevinskog područja naselja, u cilju razmatranja mogućnosti promjene namjene na k.č.br. 1097/5 k.o. Ivanić-Grad, iz Z2 namjene u stambenu namjenu (S), odnosno razmatranje mogućnosti povećanja građevinskog područja naselja
* preispitivanje građevinskog područja naselja, u cilju promjene namjene (Z) – zaštitne zelene površine na k.č.br. 3420/1, 3420/8, 3420/7, 3420/2, 3418/1, 3416/4, 3416/5, 3417/5, 3413/1, 3411/1 k.o. Ivanić-Grad u građevinsku namjenu, pogotovo na k.č.br. 3420/1, s ciljem omogućavanja obavljanja poslovne djelatnosti
* ukidanje zaštitnog koridora magistralnog plinovoda Ivanić-Posavski Bregi DN 150/50, koji je prikazan u važećem Planu, a koji plinovod nije više u funkciji
* ukidanje zaštitnog koridora magistralnog plinovoda Ivanić-Ivanić 1 DN 150/50, koji je prikazan u važećem Planu, a koji plinovod nije više u funkciji
* preispitivanje građevinskog područja naselja, u cilju razmatranja mogućnosti promjene namjene na k.č.br. 2546 k.o. Ivanić-Grad iz postojeće namjene (Z1) - javni park u građevinsku namjenu, odnosno razmatranje mogućnosti povećanja građevinskog područja naselja
* preispitivanje građevinskog područja naselja te razmatranje povećanja građevinskog područja na k.č.br. 1016/16 k.o. Ivanić-Grad, na stambenu (S) namjenu, s obzirom na postojeću namjenu u okruženju
* preispitivanje građevinskog područja naselja, u cilju razmatranja mogućnosti ukidanja prometnice i formiranja stambene namjene (S) koja podrazumijeva proširenje građevinskog područja naselja na k.č.br. 2771/3 k.o. Ivanić-Grad
* preispitivanje građevinskog područja naselja, u cilju razmatranja mogućnosti proširenja građevinskog područja na cijelu k.č.br. 366 k.o. Ivanić-Grad, koja je u važećem Planu samo djelomično smještena unutar građevinskog područja namjene (M1)-neizgrađeni dio, a dijelom izvan građevinskog područja, tj. unutar alternativnog koridora i trase magistralne željezničke pruge
* potreba za preispitivanjem uvjeta korištenja namjene prostora i načina gradnje na ŠRC Zelenjak – sportska i gospodarska namjena (preispitivanje odredbi za provođenje kao i grafičkog prikaza)
* ukidanje/brisanje produktovoda koji prolazi preko k.č.br. 138/1, 136, 137, 133, 132, 131, 130, 128, 4000, 127, 126, 3998, 125, 4021, 124, 122, 121, 236, 237, 238, 3997, 249, 248, 247, 246, 245, 3996, 262/1, 3995, 586, 585, 581, 4003, 495/1, 495/2, 496/1, 496/3, 497/1, 497/2, 488/2, 488/7, 477/4, 468, 476/2 k.o. Ivanić-Grad
* usklađenje trase infrastrukture - (nafta, plin, etanovod…) sa stvarnim stanjem na ŠRC Zelenjak
* razmatranje potrebe i mogućnosti korekcije/usklađenja granica eksploatacijskog polja ugljikovodika unutar obuhvata Plana
* preispitivanje odredbi za provođenje koje se odnose na uvjete gradnje unutar zaštitnog koridora magistralnih plinovoda, u cilju razmatranja mogućnosti dopune odredbi dodatnim uvjetima, koje se posebno odnose na nezakonito izgrađene zgrade unutar obuhvata Plana, a u cilju njihovog ozakonjenja unutar navedenih koridora
* brisanje teksta odredbama za provođenje, koji glasi: *,,uz njegovu prenamjenu iz kolno (pješačke) površine u pješačku, a temeljem urbanističko-arhitektonskog natječaja“*, a koja odredba se odnosi na uređenje Trga Vladimira Nazora
* brisanje teksta u odredbama za provođenje koji glasi: *„Preporuča se provođenje urbanističko-arhitektonskog natječaja za realizaciju gradskog sportsko-rekreacijskog centra Zelenjak, a prema odredbama ovog Plana.“.*

Sve navedeno, potrebno je ispitati kroz postupak izrade i donošenja Izmjena i dopuna Plana.

1. **OBUHVAT IZMJENA I DOPUNA PLANA**

**Članak 6.**

Izmjene i dopune Plana odnose se izmjene i dopune tekstualnog i grafičkog Plana te je prostorni obuhvat Izmjena i dopuna Plana istovjetan obuhvatu Plana, odnosno površini od 742,39 ha.

1. **SAŽETA OCJENA STANJA U OBUHVATU IZMJENA I DOPUNA PLANA**

**Članak 7.**

Urbanistički plan uređenja UPU-4 za područja Ivanić-Grad, Šarampov Donji i Jalševec Breški(u daljnjem tekstu: Plan) donesen je na 34. sjednici Gradskog vijeća održanoj dana 06. studenog 2008. godine. Odluka o donošenju Plana objavljena je u Službenom glasniku broj 13/08 od 20. studenog 2008. godine.

I. Izmjene i dopune Urbanističkog plana uređenja UPU-4 za područja Ivanić-Grad. Šarampov Donji i Jalševec Breški donesene su na 42. sjednici Gradskog vijeća održanoj 14. travnja 2009. godine i objavljene u Službenom glasniku broj 05/09 od 6. travnja 2009. godine. Predmetne izmjene i dopune Plana bile su ciljane i odnosile su se na usklađenja sa projektiranim rješenjem stambenog naselja Zlatna dob.

II. Izmjene i dopune Urbanističkog plana uređenja UPU-4 za područja Ivanić-Grad, Šarampov Donji i Jalševec Breški donesene su na 36. sjednici Gradskog vijeća održanoj 23. veljače 2012. godine i objavljene u Službenom glasniku broj 01/12 od 24. veljače 2012. godine. Predmetne izmjene i dopune Plana odnosile su se na usklađenje sa izmjenama Prostornog plana vezano uz gradnju u zaštitnoj zoni Etana, određivanje širine parcele na građevinskom pravcu te uvjeta gradnje.

III. Izmjene i dopune Urbanističkog plana uređenja UPU-4 za područja Ivanić-Grad, Šarampov Donji i Jalševec Breški donesene su na 14. sjednici Gradskog vijeća održanoj dana 16. srpnja 2014. godine i objavljene u Službenom glasniku broj 06/14 od 17. srpnja 2014.godine. Predmetne izmjene i dopune odnosile su se na integraciju provedbenih odredbi za područja povijesne jezgre gdje se ukidao Detaljni plan uređenja DPU-1 povijesna jezgra. Plan se usklađivao sa novonastalim projektnim rješenjima infrastrukture te uvažavao promjenu granica naselja.

S obzirom da je u razdoblju od donošenja III. Izmjena i dopuna Urbanističkog plana uređenja UPU-4 za područja Ivanić-Grad, Šarampov Donji i Jalševec Breški, zaprimljeno više novih pojedinačnih zahtjeva za izmjenom Plana, kao i da su utvrđene određena ograničenja u razvojnom smislu Grada Ivanić-Grada, ovim izmjenama i dopunama će se svi prethodno navedeni razlozi za izmjenu i dopunu Plana preispitati.

1. **CILJEVI I PROGRAMSKA POLAZIŠTA IZMJENA I DOPUNA PLANA**

**Članak 8.**

Izradi Izmjena i dopuna Plana pristupa se radi preispitivanja te po potrebi dorade/korekcije pojedinih grafičkih dijelova važećeg Plana kao i Odredbi za provođenje važećeg Plana čija se primjena referira na cjelokupni obuhvat, kao i radi izmjene pojedinih važećih odredbi za provođenje sa ciljem stvaranja prostorno-planskih preduvjeta vezanih na realizaciju pojedinih sadržaja unutar Izmjena i dopuna Plana.

Istaknutim razlozima za izradu Izmjena i dopuna Plana određeni su ujedno i sljedeći osnovni ciljevi i programska polazišta:

- korigiranje prometne mreže iz članka 5. ove Odluke

- usklađenje energetske infrastrukture (plinovod, naftovod…) iz članka 5. ove Odluke sa stvarnim stanjem

- korigiranje namjene površina te korigiranje građevinskog područja iz članka 5. ove Odluke

- korigiranje odredbi za provođenje

- izrada pročišćenog teksta odredbi za provođenje i grafičkog dijela Plana

1. **POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA**

**Članak 9.**

Za potrebe izrade Izmjene i dopune Plana koristiti će se raspoloživa prostorno-planska dokumentacija kao i dokumentacija prostora koju iz područja svog djelokruga osiguravaju tijela i osobe određene posebnim propisima.

Izrada ostalih sektorskih strategija, planova, studija i slično nije planirana.

1. **NAČIN PRIBAVLJANJA STRUČNIH RJEŠENJA IZMJENA I DOPUNA PLANA**

**Članak 10.**

Stručna rješenja za izradu Izmjene i dopune Plana izraditi stručni izrađivač izmjena i dopuna Plana, ovlašten za obavljanje stručnih poslova prostornog uređenja, u suradnji s nositeljem izrade Upravnim odjelom za financije, gospodarstvo, komunalne djelatnosti i prostorno planiranje Grada Ivanić-Grada.

1. **POPIS JAVNOPRAVNIH TIJELA ODREĐENIH POSEBNIM PROPISIMA KOJI DAJU ZAHTJEVE ZA IZRADU IZMJENA I DOPUNA PLANA TE DRUGIH** **SUDIONIKA KORISNIKA PROSTORA KOJI TREBAJU SUDJELOVATI U IZRADI IZMJENA I DOPUNA PLANA**

**Članak 11.**

Sudionici u izradi Izmjena i dopuna Plana, prema potrebi su sljedeća javnopravna tijela i drugi sudionici korisnici prostora, koji trebaju sudjelovati u postupku Izmjena i dopuna Plana:

1. MINISTARSTVO ZAŠTITE OKOLIŠA I PRIRODE, Uprava za zaštitu prirode, Ulica Republike Austrije 14, Zagreb
2. MINISTARSTVO GOSPODARSTVA, Ulica grada Vukovara 220, Zagreb
3. MINISTARSTVO KULTURE, UPRAVA ZA ZAŠTITU KULTURNE BAŠTINE, Konzervatorski odjel u Zagrebu, Mesnička 49, Zagreb
4. MINISTARSTVO KULTURE, Runjaninova 2, Zagreb
5. DRŽAVNA UPRAVA ZA ZAŠTITU I SPAŠAVANJE, Područni ured za zaštitu i spašavanje Zagreb, Odjel za zaštitu i spašavanje, Capraška bb, Zagreb
6. MINISTARSTVO UNUTARNJIH POSLOVA, PU Zagrebačka, Sektor upravnih i inspekcijskih i poslova civilne zaštite, Inspektorat unutarnjih poslova, Petrinjska 30, Zagreb
7. HRVATSKE CESTE, Sektor za studije i planiranje, Odjel za studije, zakonsku i tehničku regulativu, Vončinina 3, Zagreb
8. HRVATSKE VODE, Vodogospodarstveni odjek za slivno područje Grada Zagreba, Ulica grada Vukovara 220, Zagreb
9. HRVATSKE VODE, Radićeva 2, Kutina
10. HEP-ODS d.o.o., Elektra Križ, Trg sv. Križa 7, Križ
11. IVAKOP d.o.o. Ivanić-Grad, Savska 50
12. IVAPLIN d.o.o. Ivanić-Grad, Moslavačka 13
13. ODVODNJA IVANIĆ-GRAD d.o.o. Ivanić-Grad, Moslavačka 13
14. INA d.d., SD istraživanje i proizvodnja nafte i plina, Sektor podrške istraživanju i proizvodnji, Avenija Većeslava Holjevca 10, Zagreb
15. PLINACRO d.o.o. Zagreb, Služba za razvoj i investicije, Savska 88A, Zagreb
16. CROSCO d.o.o. Zagreb, Ulica grada Vukovara 18
17. HŽ infrastruktura d.o.o. Zagreb, Razvoj i investicijsko planiranje, Mihanovićeva 12, Zagreb
18. HRVATSKA AGENCIJA ZA POŠTU I ELEKTRONIČKE KOMUNIKACIJE, Roberta Frangeša Mihanovića 9, Zagreb
19. ŽUPANIJSKA UPRAVA ZA CESTE, Remetinečka 3, Zagreb
20. ZAGREBAČKA ŽUPANIJA, Upravni odjel za prostorno uređenje, gradnju i zaštitu okoliša, Ispostava Ivanić-Grad, Trg Vladimira Nazora 1, Ivanić-Grad
21. MJESNI ODBORI: Lonja, Centar Ivanić-Grad, Gornja Poljana, Donja Poljana, Gornji Šarampov, Jalševec Breški
22. i druga tijela utvrđena Zakonom o prostornom uređenju.
23. **PLANIRANI ROK ZA IZRADU IZMJENA I DOPUNA PLANA, ODNOSNO NJEGOVIH POJEDINIH FAZA**

**Članak 12.**

Za izradu Izmjena i dopuna Plana određuju se sljedeći rokovi:

* rok za dostavu zahtjeva javnopravnih tijela i drugih sudionika korisnika prostora koji trebaju sudjelovati u izradi Izmjena i dopuna Plana, u roku od 30 dana od zaprimanja Odluke s pozivom na dostavu zahtjeva
* izrada Nacrta prijedloga Izmjena i dopuna Plana, u roku od 30 dana od dostavljenih zahtjeva javnopravnih tijela i drugih sudionika korisnika prostora koji trebaju sudjelovati u izradi Izmjena i dopuna Plana
* Nacrt prijedloga izmjena i dopuna Plana dostavlja se Gradonačelniku radi utvrđivanja Prijedloga Izmjena i dopuna Plana za javnu raspravu. Stručni izrađivač će pripremiti elaborat Prijedloga izmjena i dopuna Plana za javnu raspravu u roku od najviše 7 dana od utvrđivanja Prijedloga izmjena i dopuna Plana
* početak javne rasprave utvrđuje se u roku od 8 dana od dana objave javne rasprave
* vrijeme trajanja javnog uvida u Prijedlog Izmjena i dopuna Plana određuje se u trajanju od 15 dana
* izrada Izvješća o javnoj raspravi u roku od 15 dana od proteka roka za davanje pisanih mišljenja, prijedloga i primjedbi
* izrada Nacrta konačnog prijedloga Izmjena i dopuna Plana u roku od 15 dana od izrade izvješća o javnoj raspravi
* Nacrt konačnog prijedloga Izmjena i dopuna Plana i Izvješće o javnoj raspravi dostavlja se Gradonačelniku radi utvrđivanja Konačnog prijedloga Izmjena i dopuna Plana
* dostava sudionicima javne rasprave pisane obavijesti s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi u roku od najviše 15 dana od utvrđivanja Konačnog prijedloga Izmjene i dopune Plana

Odluku o donošenju izmjena i dopuna Plana donosi Gradsko vijeće Grada Ivanić-Grada.

Po donošenju ovih Izmjena i dopuna Plana na Gradskom vijeću, za izradu i objavu pročišćenog teksta odredbi za provođenje i grafičkog dijela Izmjena i dopuna Plana, utvrđuje se rok od najviše 30 dana od dana stupanja na snagu Odluke o donošenju Izmjena i dopuna Plana.

Rokovi za provedbu pojedinih faza izrade i donošenja Izmjena i dopuna Plana utvrđeni ovom Odlukom mogu se mijenjati pod uvjetima propisanim Zakonom o prostornom uređenju.

1. **IZVORI FINANCIRANJA IZMJENA I DOPUNA PLANA**

**Članak 13.**

Financiranje izrade Izmjena i dopuna Plana osigurati će se iz Proračuna Grada Ivanić-Grada.

1. **ZAVRŠNE ODREDBE**

**Članak 14.**

Tijekom izrade ovih izmjena i dopuna Plana dozvoljava se izdavanje akata kojima se odobravaju zahvati u prostoru ukoliko su u skladu s važećim Planom.

**Članak 15.**

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA:021-01/15-01/9 Predsjednik Gradskog vijeća:

URBROJ:238/10-01/13-15-6

Ivanić-Grad, 03. rujna 2015. Željko Pongrac, pravnik kriminalist